CELEX: 32022D0635
Language: hu
Date: 2022-04-13 00:00:00
Title: A Tanács (KKBP) 2022/635 határozata (2022. április 13.) az Európai Uniónak az iraki biztonsági ágazat reformját támogató tanácsadó missziójáról(EUAM Irak) szóló (KKBP) 2017/1869 határozat módosításáról

2022.4.19.   
               
               
                  HU
               
               
                  Az Európai Unió Hivatalos Lapja
               
               
                  L 117/32
               
            
         A TANÁCS (KKBP) 2022/635 HATÁROZATA
         (2022. április 13.)
         az Európai Uniónak az iraki biztonsági ágazat reformját támogató tanácsadó missziójáról(EUAM Irak) szóló (KKBP) 2017/1869 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. október 16-án elfogadta az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozatot (1).
                  
               
                     (2)
                  
                  
                     A Tanács 2020. április 7-én elfogadta az EUAM Irak megbízatásának módosításáról és hatályának 2022. április 30-ig történő meghosszabbításáról szóló (KKBP) 2020/513 határozatot (2).
                  
               
                     (3)
                  
                  
                     A Politikai és Biztonsági Bizottság az EUAM Irak stratégiai felülvizsgálatát követően azt ajánlotta, hogy módosítsák és 2024. április 30-ig hosszabbítsák meg az EUAM Irak megbízatását.
                  
               
                     (4)
                  
                  
                     A (KKBP) 2017/1869 határozatot ezért ennek megfelelően módosítani kell.
                  
               
                     (5)
                  
                  
                     Az EUAM Irak végrehajtására olyan helyzetben kerül sor, amely rosszabbodhat és akadályozhatja az Unió külső fellépése tekintetében az Európai Unióról szóló szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/1869 határozat a következőképpen módosul:
            
                        1.
                     
                     
                        A 2. cikk helyébe a következő szöveg lép:
                        
                           „2. cikk
                           Célkitűzések
                           Az EUAM Irak stratégiai céljai a következők:
                           
                                       (1)
                                    
                                    
                                       stratégiai tanácsadás és szakmai segítség nyújtása az iraki hatóságok részére a biztonsági ágazati reformok – azokon belül a nemzeti biztonsági stratégia, a kapcsolódó nemzeti stratégiák és más nemzeti biztonsági prioritások – polgári vonatkozású aspektusai tekintetében;
                                    
                                 
                                       (2)
                                    
                                    
                                       a polgári biztonsági ágazati reform szükségleteinek nemzeti, regionális és tartományi szintű támogatását célzó további uniós szerepvállalás lehetőségeinek elemzése, értékelése és azonosítása;
                                    
                                 
                                       (3)
                                    
                                    
                                       az Unió küldöttségével együtt információk nyújtása a polgári biztonsági ágazati reform területén az Unió és a tagállamok által nyújtott tervezési és végrehajtási támogatáshoz, és annak elősegítése, biztosítva az uniós fellépés koherenciáját.”
                                    
                                 
                     
                  
                        2.
                     
                     
                        A 14. cikk (1) bekezdésében a harmadik mondat után a következő szöveg kerül beillesztésre:
                        „Az EUAM Irakkal kapcsolatos kiadások fedezésére szánt pénzügyi referenciaösszeg a 2022. május 1-jétől 2024. április 30-ig terjedő időszakra 70 056 766,51 EUR.”
                     
                  
                        3.
                     
                     
                        A 17. cikkben a második mondat helyébe a következő szöveg lép:
                        „Ezt a határozatot 2024. április 30-ig kell alkalmazni.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. április 13-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács (KKBP) 2017/1869 határozata (2017. október 16.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) (HL L 266., 2017.10.17., 12. o.).
         
            (2)  A Tanács (KKBP) 2020/513 határozata (2020. április 7.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról (HL L 113., 2020.4.8., 38. o.).